AMATA วิ่งแรง 4% นิวไฮรอบ 3 เดือน ลุ้นกำไรปี 65 โตกว่า 40% รับยอดขายที่ดินฟื้น
AMATA วิ่งแรง 4% ราคาแตะ 20.80 บ. นิวไฮรอบ 3 เดือน โบรกแนะซื้อเป้า 25 บ. ประเมินกำไรปี 65 โต 48% รับยอดขายที่ดินทั้งในและต่างประเทสฟื้นตัวแกร่ง หลังเปิดประเทศ
AMATA วิ่งแรง 4% ราคาแตะ 20.80 บ. นิวไฮรอบ 3 เดือน ลุ้นกำไรปี 65 โตกว่า 40% รับยอดขายที่ดินทั้งในและต่างประเทสฟื้นตัวแกร่ง
14 ธ.ค. 2565

ผู้สื่อข่าวรายงานว่า วันนี้ (14 ธ.ค.65) ราคาหุ้น บริษัท อมตะ คอร์ปอเรชัน จำกัด (มหาชน) หรือ AMATA ล่าสุด ณ เวลา 15:54 น. อยู่ที่ระดับ 20.80 บาท บวก 0.80 บาท หรือ 4% สูงสุดที่ระดับ 20.80 บาท ต่ำสุดที่ระดับ 20.10 บาท ด้วยมูลค่าซื้อขาย 290.02 ล้านบาท โดยราคาหุ้น AMATA ปรับตัวขึ้นสูงสุดในรอบ 3 เดือน นับตั้งแต่ราคาหุ้นอยู่ที่ระดับ 20.90 บาท เมื่อวันที่ 31 ส.ค.65

ทั้งนี้ บล.ไทยพาณิชย์ ระบุในบทวิเคราะห์ว่า AMATA มี Backlog ในมือแข็งแกร่งที่ประมาณ 5,700 ล้านบาท เป็นยอดจากเวียดนามประมาณ 1,800 ล้านบาท ซึ่งจะบันทึกรายได้ในปี 66-67 และส่วนที่เหลือ 3,900 ล้านบาท จากประเทศไทย คาดว่าประมาณ 60% จะบันทึกรายได้ในปี 66 ดังนั้นจึงคงประมาณการรายได้ของปี 65 ที่ 5,621 ล้านบาท เติบโต 10% เมื่อเทียบจากปีก่อน และกําไรสุทธิที่ 2,082 ล้านบาท เติบโต 48% เมื่อเทียบจากปีก่อน
สำหรับปี 66 มีมุมมองเป็นบวกมากขึ้นต่อ FDI ในประเทศไทยและอุปสงค์ของที่ดินของ AMATA ทั้งในปะเทศไทย เวียดนาม แลสาธารณรัฐประชาธิปไตยประชาชนลาว ประกอบกับคาดว่าปี 66 จะเป็นปีที่ลูกค้าชาวจีนจะเริ่มกลับมาเต็มรูปแบบโดย AMATA ตั้งเป้ายอดขายที่ดินปี 66 ที่ไม่ตํ่ากว่า 1,100 ไร่
โดยคาดรายได้ของปี 66 ที่ 6,543 ล้านบาท เติบโต 16% เมื่อเทียบจากปีก่อน หนุนด้วย Backlog ที่แข็งแกร่งจากทั้งประเทศไทยและประเทศเวียดนาม และคาดกําไรสุทธิที่ 1,649 ล้านบาท ลดลง 20.8% เมื่อเทียบจากปีก่อน บนสมมติฐานที่ไม่มีการขายโรงงานสําเร็จรูปในประเทศเวียดนามหลังจากที่ในช่วง 9 เดือนของปี 65 มีบันทึกกําไรไปกว่า 1,362 ล้านบาท
ทั้งนี้จึงประเมินราคาเป้าหมายปี 66 ที่ 25 บาทต่อหุ้น คงคำแนะนํา “ซื้อ” หุ้น AMATA ด้วยแนวโน้มการกลับมาเติบโตโดดเด่นของ core profit จากฐานที่ตํ่าและธรุกิจการขายที่ดินมีแนวโน้มเติบโตสูงจากอุปสงค์ที่ฟื้นตัวทั้งในประเทศและต่างประเทศ ขณะที่ธุรกิจสาธารณูปโภคยังมีระดับการเติบโตเฉลี่ยกว่า 10% ต่อปีบนฐานที่มั่นคง